ગાંધીનગરઃ લોકસભા ચૂંટણીઓ નજીક છે ત્યારે રાજ્યના સ્થાનિક સત્તાસંકુલોમાં કયો પક્ષ બેઠો છે તેનું વજન વધવાનું છે. જેને લઇને સ્થાનિક સ્વરાજ્યની સંસ્થાઓમાં સત્તા મેળવવાનો મુદ્દો ગરમાયો છે. પંચમહાલ જિલ્લામાં આજે ચૂંટણી યોજાઈ હતી. આ ચૂંટણીમાં 21 અપક્ષ સભ્યો, 18 ભાજપના સભ્યો અને 1 કોંગ્રેસના સભ્ય ધરાવતી ગોધરા નગરપાલિકાના પ્રમુખ અને ઉપપ્રમુખ પદ માટે ચૂંટણી યોજાઈ હતી. ખૂબ જ સંવેદનશીલ ગણાતી આ ચૂંટણી પ્રક્રિયાને લઈને ચુસ્ત બંદોબસ્ત ગોઠવવામાં આવ્યો હતો.